**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL 2021 M. SAUSIO 20 D. PLUNGĖS RAJONO SAVIVALDYBĖS TARYBOS SPRENDIMU NR. T1-1 PATVIRTINTOS KOMISIJOS PIRMININKO PASKYRIMO, VEIKLOS NUOSTATŲ PATVIRTINIMO IR TERMINO PATEIKTI IŠVADĄ PRATĘSIMO**

2021 m. vasario 18 d. Nr. T1-59

Plungė

Vadovaudamasi Lietuvos Respublikos vietos savivaldos įstatymo 15 straipsnio 7 dalimi, Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2019 m. balandžio 25 d. sprendimu Nr. T1-74, 136 punktu ir atsižvelgdama į 2021 m. sausio 20 d. Plungės rajono savivaldybės tarybos sprendimą Nr. T1-1 „Dėl komisijos sudarymo“, Plungės rajono savivaldybės taryba n u s p r e n d ž i a:

1. Paskirti Komisijos pirmininke Vidą Bondauskienę, Plungės rajono savivaldybės tarybos narių 2020 m. gruodžio 22 d. teikime pateiktiems faktams ištirti.

2. Patvirtinti Komisijos veiklos nuostatus (pridedama).

3. Terminą, iki kurio Komisija turi pateikti išvadą, pratęsti iki 2021 m. balandžio 30 d.

Savivaldybės meras Audrius Klišonis