**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS NUOSAVYBĖS TEISE PRIKLAUSANČIOSE GYVENAMOSIOSE PATALPOSE, SKIRTOSE APGYVENDINTI ASMENIS, KURIE PRIVALO BŪTI IZOLIUOTI, PAROS ĮKAINIO NUSTATYMO**

2021 m. vasario 18 d. Nr. T1-46

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 37 punktais, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1316 „Dėl sąlytį turėjusių asmenų izoliavimo savivaldybių administracijų numatytose izoliavimo patalpose“, Plungės rajono savivaldybės taryba n u s p r e n d ž i a:

1. Patvirtinti 10 eurų įkainį už parą Plungės rajono savivaldybės nuosavybės teise priklausančiose gyvenamosiose patalpose, skirtose apgyvendinti asmenis, kurie privalo būti izoliuoti 10 dienų laikotarpiui ir yra turėję sąlytį su COVID-19 liga (koronaviruso infekcija) sergančiu asmeniu, sukėlėjo nešiotoju ar sukėlėjus perduodančiais veiksniais arba yra grįžę ar atvykę iš paveiktų šalių.
2. Asmenims, apgyvendintiems skirtose Plungės rajono savivaldybės nuosavybės teise priklausančiose gyvenamosiose patalpose ir turintiems teisę į Piniginę socialinę paramą, netaikyti sprendimo 1 punkte nurodyto įkainio, o neturintiems teisės į Piniginę socialinę paramą – taikyti sprendimo 1 punkte nurodytą įkainį.

Savivaldybės meras Audrius Klišonis